Lennu- ja rongireisijad on jätkuvalt kaitstud isegi sellistes erandlikes olukordades nagu 2010. aasta aprillis Islandil toimunud vulkaanipurske ajal. Kuigi see tekitas raskusi reisijatele kogu Euroopas, kehtisid reisijate õigused edasi. Lennureisijatel on õigus:    * saada teavet lennuettevõtjatelt (nt oma  õiguste, kujunenud olukorra, tühistamiste ja viivituste kestvuse kohta);    * hoolitsusele (vajaduse korral toitlustamine, majutus);    * valida sõiduraha hüvitamise ja lõppsihtpunkti jõudmiseks vajaliku marsruudi muutmise vahel    Sellistes erandlikes olukordades ei ole reisijatel õigust täiendavale rahalisele hüvitusele, nagu see oleks lennuettevõtja süül tekkinud viivituste või tühistamiste puhul.    Komisjon tegutses aprillis kiiresti ja tuletas lennureisijatele  meelde nende õigusi - sellist stiili jätkatakse erandlikes olukordades ka edaspidi.    Reisijatel soovitatakse alati kõigepealt ühendust võtta lennuettevõtjaga ning probleemide korral riiklike täitevastutustega. Riiklike täitevasutuste ajakohastatud loetelu on kättesaadav järgmisel aadressil:    http://ec.europa.eu/transport/passengers/air/doc/2004_261_national_enforcement_bodies.pdf    Kui mu lend on tühistatud, kas lennuettevõtja peab mulle andma võimaluse valida sõiduraha  hüvitamise ja lõppsihtpunkti jõudmiseks vajaliku marsruudi muutmise vahel?    Jah. Tarbijana otsustate Teie selle üle.    Oluline on meeles pidada, et kui Te valite hüvitamise (st saate oma lennupileti raha tagasi), siis sel hetkel Teie õigused lõppevad. Sellest hetkest alates ei ole lennuettevõtja enam kohustatud teid toitlustama ega majutama.    Kui ma valin hüvitamise, kas see tähendab, et ma saan tagasi kogu piletiraha - sh maksud ja muud kulutused?    Jah, Te  peaksite tagasi saama kogu pileti eest tasutud rahasumma.    Kui Te valite marsruudi muutmise    Lennuettevõtja võib Teile edasireisimise võimaldamiseks reisimarsruuti muuta, kasutades muud transpordiliiki, nt raudteetransporti, või muud lennuettevõtjat. Marsruudi muutmist oodates peab lennuettevõtja Teie eest hoolitsema - vajaduse korral toitlustama ja viivituse kestvusest olenevalt üheks või mitmeks ööks majutama või tagama transpordi majutuskohta.    Kuidas taotleda  tagasimaksmist?    Tagasimaksmist tuleb taotleda sellelt lennuettevõtjalt, kellelt te pileti ostsite.    Mis siis saab, kui mulle öeldakse, et mul ei ole õigusi konkreetses erandlikus olukorras?    ELi õigusaktide kohaselt kehtivad Teie kui reisija õigused ELis ka erandlikus olukorras. Ainuke erinevus on see, et ei maksta täiendavat rahalist hüvitist (lisaraha Teie ebamugavuste kompenseerimiseks).    Mis siis saab, kui lennuettevõtja ei aktsepteeri seda või ei kohalda minu  õigusi?    Esitage kaebus. Kui Teil on probleeme oma reisijaõiguste nõudmisega, esitage kaebus kõigepealt lennuettevõtjale ja juhul, kui Te nende vastusega rahule ei jää, pädevale riigiasutusele. Neil on kõige parem võimalus Teid aidata ning ELi õigusaktide kohaselt vastutavad nad seaduste jõustamise eest.    Täiendav teave:    http://ec.europa.eu/transport/passengers/air/doc/2004_261_national_enforcement_bodies.pdf    Kuidas kaitstakse ELi reisipakettide  direktiivi kohaselt tarbijaid, kelle reis on tühistatud lennu tõttu katkenud?    Kui tühistatud lend oli ostetud puhkusepaketi osana, on tarbijal laiendatud õigused, mis hõlmavad kogu paketi (sh lend ja hotell) hinna tagasi maksmist ning abistamist kohas, kus nende reis katkes.    Täiendav teave:    http://ec.europa.eu/consumers/citizen/my_holidays/index_en.htm    Kust leiate täiendavat teavet Teie õiguste kohta ELis?    Raskustesse sattunud reisijatel  soovitatakse võtta kõigepealt ühendust lennuettevõtja või reisibürooga.    Kui Teil on probleeme või vajate täiendavat teavet või Teil on raskusi oma reisijaõiguste nõudmisega, võtke ühendust igas riigis asuva Euroopa tarbijakeskuse, riikliku tarbijaorganisatsiooni või pädeva täitevasutusega.    Euroopa Komisjoni toetatav Euroopa tarbijakeskus (ECC) on olemas igas ELi riigis, samuti Islandil ja Norras. Kõnealused keskused abistavad selliseid reisijaid, kes on kriisist mõjutatud ning kellel on  raskusi oma õiguste kaitsmisega, nagu õigus saada hüvitust või lõppsihtkohta jõudmiseks marsruuti muuta ning õigus toitlustusele ja majutusele. Euroopa tarbijakeskuste võrgustikus tehakse koostööd, et kriisiolukorda sattunuid saaks abistada kooskõlastatult. Euroopa tarbijakeskuste täielikud kontaktandmed ja lingid riiklike veebilehtede kohta on kättesaadavad järgmisel aadressil: http://ec.europa.eu/consumers/ecc/index_en.htm    Kogu Euroopas on paljudes lennujaamades postrid Europe Direct  telefoninumbriga 00800 6 7 8 9 10 11, millele helistades on Teil samuti võimalus saada täiendavat teavet.    Lisateavet oma õiguste kohta leiate järgmiselt aadressilt:  apr.europa.eu